Diari Oficial de la Generalitat Valenciana


Sumari del DOGV 5653, del 04-12-2007 (2007/14231)

RESOLUCIÓ de 29 de novembre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre el Ministerio de Trabajo y Asuntos Sociales i la Generalitat per a la realització de programes experimentals de prevenció en situació de risc i tractament de famílies en el si de les quals es produïxen maltractaments.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5653

Data del DOGV
:   04-12-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/14447


Data del document
:   29-11-2007

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria de Benestar Social
    * administració central
    * protecció de la infància
    * protecció de la família
    * violència
    * cooperació administrativa
    * família
    * tracte cruel i degradant
    * adopció

RESOLUCIÓ de 29 de novembre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre el Ministerio de Trabajo y Asuntos Sociales i la Generalitat per a la realització de programes experimentals de prevenció en situació de risc i tractament de famílies en el si de les quals es produïxen maltractaments. [2007/14086]  
El Ministerio de Trabajo y Asuntos Sociales i la Generalitat han subscrit, després de la tramitació prèvia reglamentària, el 19 d'octubre de 2007, el conveni de col·laboració per a la realització de programes experimentals de prevenció en situació de risc i tractament de famílies en el si de les quals es produïxen maltractaments.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 1555/2007, i que figura com a annex d'esta resolució.  
Valencia, 29 de novembre de 2007.- El director general de Relacions amb les Corts i Secretariat del Consell: Ángel Mompó Romero.  
Conveni de Col·laboració entre el Ministeri de Treball i Afers Socials i la Comunitat Valenciana per a la realització de programes experimentals de prevenció en situació de risc i tractament de famílies en el si de les quals es produïxen maltractaments.  
Madrid, 19 d'octubre de 2007  
Reunits  
D'una part, el Sr. Jesús Caldera Sánchez-Capitán, ministre de Treball i Afers Socials, nomenat per Reial Decret 558/2004, de 17 d'abril (Boletín Oficial del Estado núm. 94, de 18 d'abril de 2004), en nom i representació de l'administració General de l'Estat, en virtut del que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que es dóna a esta per la Llei 4/1999, de 13 de gener (Boletín Oficial del Estado núm. 12), sobre competència per a celebrar convenis de col·laboració amb les comunitats autònomes.  
I d'una altra part, el Sr. Juan Gabriel Cotino Ferrer, Hble. conseller de Benestar Social i Vicepresident Tercer del Consell, nomenat per Decret 8/2007, de 28 de juny, del president de la Generalitat, que es troba autoritzat per a la firma d'este Conveni per Acord adoptat el 27 de juliol de 2007, pel Consell de la Generalitat, d'acord amb l'article 17.f) de la Llei 5/1983, de 30 de desembre, del Consell de la Generalitat Valenciana, i l'article 54 bis b) del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana.  
Ambdós parts es reconeixen mútua capacitat per a obligar-se i convindre, i  
Manifesten  
Primer. Que al Ministeri de Treball i Afers Socials li correspon "la protecció i promoció de les famílies i la infància", d'acord amb el que preveuen els reials decrets 553/2004, de 17 d'abril; 562/2004, de 19 d'abril, i 1600/2004, de 2 de juliol.  
Segon. Que la Comunitat Valenciana té competències en matèria de protecció de menors, en virtut del que disposa l'article 49.1, apartat 27, de l'Estatut d'Autonomia de la Comunitat Valenciana.  
Tercer. Que d'acord amb el que establix l'article 86.2 de la Llei 47/2003, de 26 de novembre, General Pressupostària, és procedent la subscripció d'este Conveni de Col·laboració.  
Quart. Que la Llei 42/2006, de 28 de desembre, de Pressupostos Generals de l'Estat per a l'Any 2007 (BOE núm. 311, de 29 de desembre de 2006), inclou un crèdit adscrit al Ministeri de Treball i Afers Socials, i que la classificació 57.57.192K.763.41 transferències corrents a comunitats autònomes per a la realització de programes per a menors en situació de dificultat social i maltractament té una dotació de 915.750,00 euros.  
Cinqué. Que la Comunitat Valenciana garantix l'existència de dotació pressupostària per a semblants fins.  
Sisé. Que és voluntat del Ministeri de Treball i Afers Socials promoure i potenciar la realització de programes experimentals de prevenció en situació de risc i tractament de famílies en el si de les quals es produïxen maltractaments.  
Seté. Que els projectes s'han seleccionat d'acord amb els criteris objectius de distribució del crèdit acordats amb les comunitats autònomes en la Conferència Sectorial d'Afers Socials, aprovats per Acord del Consell de Ministres del dia 23 de febrer de 2007 (BOE núm. 72, de 24 de març de 2007).  
Huité. Que la Comunitat Valenciana té previst la posada en marxa de programes de les característiques apuntades.  
Per tot el que s'ha exposat, les dos parts acorden subscriure el present Conveni de Col·laboració de naturalesa administrativa, d'acord amb el que establix l'article 3.1.c) del text refós de la Llei de Contractes de les Administracions Públiques; en l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en l'article 86 de la Llei 47/2003, de 26 de novembre, General Pressupostària, i que es regirà d'acord amb les següents  
Clàusules  
Primera  
El present Conveni té com a objecte establir la col·laboració entre el Ministeri de Treball i Afers Socials i la Comunitat Valenciana, per al desenrotllament dels programes experimentals de prevenció en situació de risc i tractament de famílies en el si de les quals es produïxen maltractaments, per mitjà del finançament conjunt, tal com s'especifica en l'annex d'este Conveni.  
Segona  
La Comunitat Valenciana posarà en marxa els programes a què es fa referència en l'apartat anterior.  
Tercera  
Per a sufragar les despeses dels mencionats programes, la Comunitat Valenciana realitzarà l'aportació total de cinquanta-sis mil quatre-cents cinquanta-cinc euros amb noranta-un cèntims (56.455,91 euros), a càrrec de l'aplicació pressupostària 35.73.18.5737.513.92, capítol II dels pressupostos per a l'exercici 2007, com a participació en el finançament dels programes, de conformitat amb el desglossament que es conté en l'annex d'este Conveni.  
Quarta  
El Ministeri de Treball i Afers Socials, a càrrec de la seua dotació pressupostària 33.51.543E.440.21 per a l'exercici de 2007, aporta la quantitat de cinquanta-tres mil cinc-cents quaranta-quatre euros amb nou cèntimS (53.544,09 euros) com a participació en el finançament dels programes, de conformitat amb el desglossament que es conté en l'annex d'este Conveni.  
Cinquena  
El Ministeri de Treball i Afers Socials procedirà a transferir a la Comunitat Valenciana la quantitat prevista en la clàusula quarta d'este Conveni en els termes establits en l'article 86.2 quarta de la Llei 47/2003, de 26 de novembre, General Pressupostària.  
Així mateix, col·laborarà tècnicament per a facilitar la realització dels programes objecte de Conveni.  
Sisena  
La Comunitat Autònoma haurà de:  
A. Aplicar els fons previstos en les clàusules tercera i quarta a les despeses corresponents a l'execució i desenrotllament dels programes que s'especifiquen en este Conveni de Col·laboració.  
B. Informar de la posada en marxa dels servicis previstos en el programa i proporcionar al Ministeri de Treball i Afers Socials la informació que demane en relació amb este Conveni.  
C. Elaborar els documents necessaris que permeten arreplegar les dades tècniques sobre els servicis finançats.  
D. Remetre, en finalitzar la vigència del Conveni, un estat comprensiu dels compromisos de crèdit, les obligacions reconegudes i els pagaments realitzats, d'acord amb el que disposa l'article 86.2, regla sisena, de la Llei 47/2003, de 26 de novembre, General Pressupostària.  
E. Comunicar qualsevol modificació que poguera sorgir en el desplegament i execució dels programes, tant les referides al contingut com a la forma, terminis d'execució i de justificació, etc., a fi d'acordar conjuntament el Ministeri i la Comunitat Autònoma l'acceptació expressa de qualsevol variació en el desenrotllament dels projectes.  
La sol·licitud de modificació haurà d'estar prou motivada i haurà de presentar-se amb caràcter immediat a l'aparició de les circumstàncies que la justifiquen i amb anterioritat al moment en què finalitze el termini d'execució del projecte en qüestió.  
Setena  
La Comunitat Valenciana elaborarà, en finalitzar la vigència del Conveni, una memòria financera i tècnica de cada projecte que entregarà en els tres mesos següents i que, almenys, arreplegue:  
- Data de posada en marxa  
- Informació econòmica  
- Activitats realitzades  
- Recursos utilitzats  
- Sectors atesos  
- Resultats obtinguts  
- Dades estadístiques  
- Dificultats i propostes  
- Valoració del programa  
En el cas que la Comunitat Valenciana no presente l'esmentada memòria, s'analitzarà en la Comissió de Seguiment que es regula en la clàusula següent, sense perjudici de les conseqüències que pogueren derivar-se d'acord amb el que establix la clàusula onze d'este Conveni.  
Huitena  
Per al seguiment d'este Conveni es crearà una Comissió Mixta de Seguiment, que tindrà com a funcions vetlar pel compliment del que establix el present Conveni, tractant de resoldre les qüestions que es plantegen durant la seua execució, prestar assistència a les administracions firmants i determinar els documents tècnics i informes necessaris per a l'execució, seguiment i avaluació dels projectes.  
Estarà integrada per un representant del Ministeri de Treball i Afers Socials i per un representant de cada una de les comunitats autònomes firmants dels convenis.  
El representant del Ministeri de Treball i Afers Socials serà designat per la directora general de les Famílies i la Infància i el representant de la Comunitat Valenciana per la directora general de Família.  
El seu règim de funcionament és el previst en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i es designarà el president pel mateix òrgan col·legiat i actuarà com a secretari un funcionari de la Direcció General de les Famílies i la Infància del Ministeri de Treball i Afers Socials designat per la directora general.  
Novena  
En la publicitat que es realitze en qualsevol mitjà de comunicació social sobre les actuacions derivades d'estos programes es farà constar expressament que estos es duen a terme en virtut del cofinançament establit entre el Ministeri de Treball i Afers Socials i la Comunitat Valenciana.  
Deu  
La durada del conveni s'establix per a l'any 2007 i el seu corresponent exercici econòmic, atés que a este es referixen les dotacions pressupostàries de què cada part disposa per al seu finançament.  
Onze  
El present Conveni s'extingirà igualment en cas d'incompliment per alguna de les parts dels compromisos adquirits en ell. En este cas, hauran de reintegrar-se les quantitats que s'hagueren percebut com a aportació econòmica d'este i que no s'hagueren destinat al programa o programes previstos en ell sense perjudici de l'execució de les activitats en curs.  
Dotze  
Els informes finals dels programes estaran a disposició del conjunt de les comunitats autònomes, i podran ser presentats en les reunions de directors generals competents en menors i en les comissions tècniques de coordinació interautonòmiques sobre temes de menors.  
Tretze  
Les qüestions litigioses que pogueren derivar-se del present Conveni, atesa la seua naturalesa administrativa, seran sotmeses a la jurisdicció contenciosa administrativa.  
I en prova de conformitat, firmen este Conveni en dos exemplars, i se'n quedarà un en poder de cada part, al lloc i la data amunt indicats.  
El ministre de Treball i Afers Socials   
Amparo Valcarce García  
Secretària d'Estat de Servicis Socials, Famílies i Discapacitat  
El conseller de Benestar Social i vicepresident tercer del Consell  
Juan Gabriel Cotino Ferrer  
ANNEX I  
Aportació de la Comunitat Valenciana i del Ministeri de Treball i Afers Socials per a la realització de programes experimentals de prevenció en situació de risc i tractament de famílies en el si de les quals es produïxen maltractaments  
2007  
I. Nom del projecte: Estudi sobre la inserció sociolaboral dels usuaris dels sistemes de protecció i reeducació de menors de la Comunitat Valenciana (en l'àmbit de la Comunitat Autònoma).  
Aportació Comunitat Autònoma: 22.000,00 €  
Aportació Ministeri de Treball i Afers Socials: 20.000,00 €  
Total: .....................................................-??...... 42.000,00 €  
II. Nom del projecte: Programa de suport a famílies sol·licitants d'adopció i adoptives (en l'àmbit de la Comunitat Autònoma).  
Aportació Comunitat Autònoma: 34.455,91 €  
Aportació Ministeri de Treball i Afers Socials: 33.544,09 €  
Total: ......................................................................... 68.000,00 €  
total aportació comunitat autònoma: 56.455,91 €  
Total aportació ministeri de treball i afers socials: 53.544,09 €